മനേക ഗാന്ധി

ഇന്ത്യൻ രാഷ്ട്രീയ നേതാവും മൃഗാവകാശ പ്രവർത്തകയും പരിസ്ഥിതി പ്രവർത്തകയും മുൻ പത്രപ്രവർത്തകയുമാണ് **മനേകാ ഗാന്ധി** (26 ഓഗസ്റ്റ് 1956). അന്തരിച്ച രാഷ്ട്രീയ നേതാവ് സഞ്ജയ് ഗാന്ധിയുടെ ഭാര്യയാണ്. നാല് സർക്കാരുകളിൽ ഇവർ മന്ത്രിയായി സേവനമനുഷ്ഠിച്ചിട്ടുണ്ട്. പദോല്പത്തി പഠനം, നിയമം, മൃഗസംരക്ഷണം എന്നീ വിഷയങ്ങളിലായി പുസ്തകങ്ങൾ രചിച്ചിട്ടുണ്ട്. ഇന്ത്യയിലെ പ്രമുഖ രാഷ്ട്രീയ കുടുംബമായ നെഹ്രു കുടുംബത്തിലെ അംഗമാണിവർ.

1983-ൽ കോൺഗ്രസ് വിട്ട് സഞ്ജയ് വിചാർ മഞ്ച് രൂപവത്കരിച്ചു. അതിനുശേഷം അവർ ജനതാദളിൽ ചേർന്ന് പ്രവർത്തിച്ചു. ഇപ്പോൾ ബി.ജെ.പി.യിൽ പ്രവർത്തിക്കുന്നു. 

## ജീവിത രേഖ
ന്യൂ ഡൽഹിയിലെ ഒരു സിക്ക് കുടുംബത്തിൽ ഇന്ത്യൻ ആർമി ഓഫീസറായിരുന്ന ലഫ്റ്റനൻ്റ് കേണൽ
തർലോചൻ സിംഗിൻ്റെയും അമർദീപ് കൗറിൻ്റെയും മകളായി 1956 ഓഗസ്റ്റ് 26ന്
ജനനം. സനാവർ ലോറൻസ് സ്കൂൾ,
ശ്രീറാം കോളേജ് ഫോർ വിമൻ,
ജെ.എൻ.യു ഡൽഹി എന്നിവിടങ്ങളിൽ നിന്ന് വിദ്യാഭ്യാസം പൂർത്തിയാക്കി.

## രാഷ്ട്രീയ ജീവിതം
1973-ൽ ഒരു വിവാഹ പാർട്ടിക്കിടയിൽ പെട്ട് കണ്ടുമുട്ടിയ സഞ്ജയ് ഗാന്ധിയുമായുള്ള പരിചയം വിവാഹത്തിലെത്തിയതോടെയാണ്
മേനക നെഹ്റു കുടുംബത്തിൽ അംഗമാകുന്നത്. 1980 ജൂൺ 23ന് വിമാന അപകടത്തിൽ പെട്ട് സഞ്ജയ് ഗാന്ധി കൊല്ലപ്പെട്ടതോടെ
മദർ ഇൻ ലോ
ഇന്ദിര ഗാന്ധിയുമായി തർക്കിച്ച്
നെഹ്റു കുടുംബം വിട്ടു.

1983-ൽ രാഷ്ട്രീയ സഞ്ജയ് മഞ്ച് എന്ന പാർട്ടി രൂപീകരിച്ച മേനക 
1984-ൽ ഉത്തർ പ്രദേശിലെ അമേഠി മണ്ഡലത്തിൽ രാജീവ് ഗാന്ധിയോട് 
സ്വതന്ത്ര സ്ഥാനാർത്ഥിയായി മത്സരിച്ച് തോറ്റു. 1988-ൽ ജനതാദൾ പാർട്ടിയിൽ ചേർന്ന മേനക 1989-ൽ ജനതാദൾ ടിക്കറ്റിൽ പിലിബിത്ത് മണ്ഡലത്തിൽ നിന്ന് ആദ്യമായി ലോക്‌സഭാംഗമായി.

1989-ലെ വി.പി.സിംഗ് പ്രധാനമന്ത്രിയായ 
കേന്ദ്ര മന്ത്രിസഭയിലെ സംസ്ഥാന ചുമതലയുള്ള കേന്ദ്ര മന്ത്രിയായിരുന്നു.
1991-ൽ പിലിഭിത്തിൽ നിന്ന് മത്സരിച്ചെങ്കിലും പരാജയപ്പെട്ടു.
1996-ൽ വീണ്ടും ജനതാദൾ ടിക്കറ്റിൽ നിന്ന് ലോക്സഭാംഗമായി എങ്കിലും
1998-ൽ ജനതാദൾ വിട്ട മേനക 
1998-ലും 1999-ലും
സ്വതന്ത്ര സ്ഥാനാർത്ഥിയായി മത്സരിച്ച്
വീണ്ടും ലോക്സഭാംഗമായി.

1998-1999, 1999-2004 വർഷങ്ങളിൽ
നിലവിലിരുന്ന രണ്ട്, മൂന്ന്
വാജ്പേയി മന്ത്രിസഭകളിലെ 
സംസ്ഥാന ചുമതലയുള്ള കേന്ദ്ര മന്ത്രിയായിരുന്ന മേനക 2004-ൽ ബിജെപിയിൽ ചേർന്നു. 
2004, 2009, 2014, 2019
എന്നീ വർഷങ്ങളിൽ ബിജെപി ടിക്കറ്റിൽ
ലോക്സഭാംഗമായ അവർ
2014 മുതൽ 2019 വരെ ഒന്നാം നരേന്ദ്ര മോദി സർക്കാരിലെ വനിത ശിശുക്ഷേമ വകുപ്പ് മന്ത്രിയായിരുന്നു.

2024-ൽ സുൽത്താൻപൂരിൽ നിന്ന്
ലോക്‌സഭയിലേക്ക് മത്സരിച്ചെങ്കിലും
സമാജ്വാദി പാർട്ടിയുടെ രാം ബുവൽ നിഷാദിനോട് പരാജയപ്പെട്ടു.

** പ്രധാന പദവികളിൽ **

* 2024 : സുൽത്താൻപൂരിൽ നിന്ന് ലോക്‌സഭയിലേക്ക് മത്സരിച്ച് പരാജയപ്പെട്ടു
* 2019 : ലോക്‌സഭാംഗം, സുൽത്താൻപൂർ (8)
* 2014-2019 : കേന്ദ്ര വനിത ശിശുക്ഷേമ വകുപ്പ് മന്ത്രി
* 2014 : ലോക്‌സഭാംഗം, പിലിബിത്ത് (7)
* 2009 : ലോക്‌സഭാംഗം, അയോണ (6)
* 2004 : ലോക്‌സഭാംഗം, പിലിബിത്ത് (5)
* 2004 : ബിജെപിയിൽ ചേർന്നു
* 2001 : കേന്ദ്രമന്ത്രി, സ്വതന്ത്ര ചുമതല
* 1999-2001 : കേന്ദ്രമന്ത്രി, സ്വതന്ത്ര ചുമതല
* 1999 : ലോക്‌സഭാംഗം, പിലിബിത്ത് (4)
* 1998-1999 : കേന്ദ്രമന്ത്രി, സ്വതന്ത്ര ചുമതല
* 1998 : ലോക്‌സഭാംഗം, പിലിബിത്ത് (3)
* 1996 : ലോക്‌സഭാംഗം, പിലിബിത്ത് (2)
* 1991 : പിലിബിത്തിൽ നിന്ന് ലോക്‌സഭയിലേക്ക് മത്സരിച്ച് പരാജയപ്പെട്ടു
* 1989-1991 : കേന്ദ്രമന്ത്രി, സംസ്ഥാന ചുമതല (വനം പരിസ്ഥിതി മന്ത്രാലയം)
* 1989 : ലോക്‌സഭാംഗം, പിലിബിത്ത് (1)
* 1989 : ജനതാദൾ, ജനറൽ സെക്രട്ടറി
* 1988 : ജനതാദൾ പാർട്ടിയിൽ ചേർന്നു
* 1984 : രാജീവ് ഗാന്ധിക്കെതിരെ അമേഠിയിൽ മത്സരിച്ച് പരാജയപ്പെട്ടു
* 1983 : കോൺഗ്രസ് വിട്ടു

## സ്വകാര്യ ജീവിതം
* ഭർത്താവ് : സഞ്ജയ് ഗാന്ധി
* ഏക മകൻ : വരുൺ ഗാന്ധി

## അവലംബം

വർഗ്ഗം:1956-ൽ ജനിച്ചവർ
വർഗ്ഗം:ഓഗസ്റ്റ് 26-ന് ജനിച്ചവർ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ
വർഗ്ഗം:ഇന്ത്യയിലെ പരിസ്ഥിതിപ്രവർത്തകർ
വർഗ്ഗം:നെഹ്രു–ഗാന്ധി കുടുംബം
വർഗ്ഗം:ഉത്തർപ്രദേശ് രാഷ്ട്രീയത്തിലെ സ്ത്രീകൾ
വർഗ്ഗം:ഉത്തർപ്രദേശിൽ നിന്നും രാജ്യസഭയിൽ അംഗമായവർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:ഉത്തർപ്രദേശിൽ നിന്നുള്ള ഭാരതീയ ജനതാ പാർട്ടി നേതാക്കൾ
വർഗ്ഗം:മൃഗസംരക്ഷണം